Pasvalio rajono savivaldybės administracijos

direktorius

Įsakymas

DĖL SAVIVALDYBĖS ADMINISTRACIJOS IR JOS FILIALŲ – SENIŪNIJŲ – ILGAI SAUGOMŲ DOKUMENTŲ TVARKYMO IR ĮRAŠYMO Į SUTVARKYTŲ DOKUMENTŲ APSKAITĄ

2020 m. balandžio 7 d. Nr. DV-250

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 3 punktais, Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“ (Lietuvos Vyriausiojo archyvaro 2019 m. gruodžio 12 d. įsakymo Nr. VE-68 redakcija), 4.4 papunkčiu:

1. Nustatau, kurie Savivaldybės administracijos (išskyrus Savivaldybės administracijos filialus – seniūnijas) ilgai saugomi dokumentai turi būti tvarkomi ir įrašomi į sutvarkytų dokumentų apskaitą:

1.1. Savivaldybės mero potvarkiai personalo klausimais (dėl priėmimo į pareigas, perkėlimo, atleidimo iš pareigų, darbo užmokesčio, atostogų vaikui prižiūrėti, tėvystės atostogų) ir jų registras (MK);

1.2. Savivaldybės administracijos direktoriaus įsakymai personalo klausimais (dėl priėmimo į pareigas, perkėlimo, pavadavimo, atleidimo iš pareigų, darbo užmokesčio, atostogų vaikui prižiūrėti, tėvystės atostogų) ir jų registras (DK);

1.3. Darbo sutartys ir jų priedai (susitarimai dėl papildomų darbo sutarties sąlygų ir kt.);

1.4. Darbo sutarčių registras (ADS);

1.5. Darbuotojų asmens sąskaitų kortelės;

1.6. Autorinės sutartys, darbų (kūrinių) priėmimo aktai;

1.7. Nelaimingų atsitikimų (lengvų, sunkių ir mirtinų) darbe, profesinių ligų priežasčių tyrimo aktai ir kiti tyrimo dokumentai;

1.8. Įvykių darbe, nelaimingų atsitikimų darbe, nelaimingų atsitikimų pakeliui į darbą ir iš darbo aktų registras (ASN);

1.9. Likviduotų juridinių asmenų ilgai saugomų dokumentų perdavimo ir priėmimo aktai;

1.10. Gimimo įrašų registras (GĮ);

1.11. Santuokos sudarymo įrašų registras (SĮ);

1.12. Santuokos nutraukimo įrašų registras (IĮ);

1.13. Mirties įrašų registras (MĮ);

1.14. Civilinės būklės aktų įrašų pakeitimo ar papildymo įrašų registras (PĮ).

2. Nustatau, kurie Savivaldybės administracijos filialų – seniūnijų – ilgai saugomi dokumentai turi būti tvarkomi ir įrašomi į sutvarkytų dokumentų apskaitą:

2.1. Seniūno įsakymai personalo klausimais (dėl priėmimo į pareigas, perkėlimo, atleidimo iš pareigų, darbo užmokesčio, atostogų vaikui prižiūrėti, tėvystės atostogų) ir jų registras;

2.2. Darbo sutartys ir jų priedai (susitarimai dėl papildomų darbo sutarties sąlygų ir kt.);

2.3. Darbo sutarčių registras;

2.4. Nelaimingų atsitikimų (lengvų, sunkių ir mirtinų) darbe, profesinių ligų priežasčių tyrimo aktai ir kiti tyrimo dokumentai;

2.5. Įvykių darbe, nelaimingų atsitikimų darbe, nelaimingų atsitikimų pakeliui į darbą ir iš darbo aktų registras;

2.6. Darbo sąlygų ir aplinkos, profesinės rizikos darbuotojų saugos ir sveikatos būklės tyrimo, vertinimo ir kontrolės dokumentai;

2.7. Notarinis registras.

3. Pavedu:

3.1. Bendrojo skyriaus vyriausiajai specialistei Astai Pagojienei su įsakymu supažindinti Savivaldybės administracijos struktūrinių padalinių ir filialų – seniūnijų – vadovus.

3.2. Bendrojo skyriaus vyriausiajam specialistui Eimantui Tuskėnui įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas